**14. A feladat a középkor politikatörténetéhez kapcsolódik.** (hosszú)

**Mutassa be a források és ismeretei segítségével az angol rendi monarchia kialakulását és**

**működését! Válaszában térjen ki a rendi csoportok bemutatására is!**

„1. Mindenekelőtt megadtuk és jelen levelünkkel megerősítettük Isten, mi magunk és

örököseink nevében mindörökké, hogy az angol egyház legyen szabad, bírja teljes

jogait és sértetlen szabadságát.

12. Hadmegváltási és más adót csakis királyságunk közös tanácsával lehet kivetni,

kivéve azt az esetet, amikor miértünk váltságdíjat kell fizetni, vagy amikor

elsőszülött fiúnkat lovaggá ütik, vagy amikor idősebb lányunk első ízben férjhez

megy.

13. London városának legyen meg minden ősi szabadsága és szokása, mind a többi

város és kikötő éljen összes szabadságával és szokásával.

14. Ha más adó kéréséről vagy hadmegváltási adó kivetéséről [van szó], úgy a

királyság közös tanácsának megtartása végett pecsétes meghívó levelünket fogjuk

küldeni az érsekekhez, püspökökhöz, grófokhoz és bárókhoz. Továbbá a sheriffek

útján fogjuk meghívni mindazokat, akik közvetlen hűbéreseink.

39. Egyetlen szabad embert se fogjanak el, vessenek tömlöcbe, fosszanak meg

javaitól, vagy száműzzenek törvényes ítélet nélkül, melyet vele egyenlők hoztak

hazájuk törvényei alapján.” *(Magna Charta Libertatum)*

„61. Mindörökké örvendeni kívánván ezek teljes és szilárd tartósságának, az alább

leírt biztonságot engedélyezzük nekik. A bárók válasszanak tetszésük szerint

huszonöt bárót az országból, akik tartoznak őrizni és őriztetni a békét és a

szabadságokat, amelyeket nekik adtunk. Ha mi vagy valaki a tisztjeink közül a béke

és biztonság valamelyik cikkelyét át fogja hágni, és a vétek a bárók tudomására jut,

keressenek fel minket, jelentsék nekünk a sérelmet, és kérjék tőlünk késedelem nélkül

orvoslását. És ha mi negyven napon belül nem orvosolnánk a sérelmet, abban az

esetben az egész ország közösségével nyugtalanítsanak és sanyargassanak

bennünket, amíg véleményük szerint az orvoslás meg nem történt. Személyünk

azonban épségben maradjon. Mihelyt az orvoslás megtörtént, ragaszkodjanak ismét

hozzánk, miként előbb tették.” *(A Magna Charta Libertatum záró bekezdése)*









